Πληροφορίες: Μαρία Καμπούρη

**Αθήνα: 13.07.2016**

**Αρ. Πρωτ.: 1076**

**Προς: Κέντρα Διημέρευσης - Ημερήσιας Φροντίδας Περιφέρειας Ιονίων Νήσων**

**ΘΕΜΑ: Ενημέρωση για την πρόσκληση υποβολής προτάσεων με τίτλο «Κέντρα Διημέρευσης - Ημερήσιας Φροντίδας Ατόμων µε Αναπηρία»**

***Αγαπητοί Συνάδελφοι,***

Σε συνέχεια της με αρ. πρωτοκόλλου 576/ 06.04.2016 επιστολής μας, θα θέλαμε να σας ενημερώσουμε ότι δημοσιεύθηκε από την Ειδική Υπηρεσία Διαχείρισης Ε.Π. Περιφέρειας Ιονίων Νήσων πρόσκληση για υποβολή προτάσεων στο Ε.Π. «Ιόνια Νησιά» με τίτλο «Κέντρα Διημέρευσης – Ημερήσιας Φροντίδας Ατόμων με Αναπηρία».

Η πρόσκληση με αρ. πρωτοκόλλου: οικ.1589/8.07.2016, αφορά στη λειτουργία για τρία (3) έτη των Κέντρων Διημέρευσης - Ημερήσιας Φροντίδας (ΚΔΗΦ) και λοιπών Κέντρων που παρέχουν υπηρεσίες συναφείς προς τα ΚΔΗΦ, για άτομα με αναπηρίες.

Δικαίωμα υποβολής προτάσεων έχουν Νομικά Πρόσωπα Ιδιωτικού Δικαίου (Ν.Π.Ι.Δ.),μη κερδοσκοπικού χαρακτήρα που λειτουργούν:

α) **Κέντρα Διημέρευσης - Ημερήσιας Φροντίδας για Άτομα με Αναπηρίες** (ΚΔΗΦ) που έχουν νομίμως αδειοδοτηθεί και πληρούν τους όρους, τις προϋποθέσεις και τις προδιαγραφές, που ορίζονται στο Π.Δ. 395/1993 καθώς και στο κεφάλαιο Γ της υπ’ αριθμ. Π4α/οικ.4633/29.9.1993 απόφασης της Υφυπουργού Υγείας Πρόνοιας και Κοινωνικών Ασφαλίσεων.

β) **Λοιπά Κέντρα** που έχουν νομίμως αδειοδοτηθεί για την παροχή υπηρεσιών συναφών προς τα Κέντρα Διημέρευσης - Ημερήσιας Φροντίδας.

Η περίοδος υποβολής των προτάσεων έχει διάρκεια από **11/07/2016** έως **15/09/2016.**

Για περισσότερες πληροφορίες για την πρόσκληση, τη διαδικασία και τα προτυποποιημένα έντυπα υποβολής πρότασης, μπορείτε να ενημερωθείτε στις ηλεκτρονικές διευθύνσεις: www.pepionia.gr. και www.espa.gr.

Είμαστε στη διάθεσή σας για οποιαδήποτε περαιτέρω σχετική πληροφορία ή διευκρίνιση.

**Με εκτίμηση,**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**